કોણ સોહામણી ઘરવાળીને ઘરમાં મૂકી બહાર રખડતો ફરે, તાલુકામાં ક્યો અધિકારી બદલીમાં આવ્યો, નવો ફોજદાર દરબારી છે કે બીજી વરણનો, આવતી હોળી પર કોણ કોની સાથે ધિંગાણું કરવાનું બકે છે, કોનાં કોની સાથે લગ્ન ગોઠવવાની વકી છે, દહેજમાં કોણ કેટલો અંદાજ આંકે છે, આંગલાં પાછલાં લગ્નો, મરણો, લગ્નો અને બારમાના જમણવારની પ્રશંસા કે ખણખોદ, આગલા લગ્ન પ્રસંગે દા’ઉજીને આંગણે મુજરામાં નાચેલી રામજણીના રૂપ, અદા અને નાચના કસબની પ્રશંસા અને એ અમારી કમલનાં લગ્ન વખતે ગાયકવાડી વડોદરાને બદલે દા’ઉજી લખનૌથી રામજણી બોલાવે એવો આગ્રહ, આવતી ગોકળ આઠમે દૂધપાક લાડુના ભોજનની સાથે ભજન સપ્તાહનું આયોજન, મહાશિવરાત્રિએ દા’ઉજીની પૂજા પછી ભાંગની મહેફિલ અને કાળીચૌદસે દા’ઉજી તરફથી મદ્યપાન અને રંગરાગવાળી જિયાફત. . . ” (પૃ.